REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

01 Broj 06-2/20-24

2. april 2024. godine

B e o g r a d

ZAPISNIK

PRVE SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 2. APRILA 2024. GODINE

Sednica je počela u 13,05 časova.

Sednicu je, u skladu sa članom 25. stav 1. Poslovnika Narodne skupštine, sazvala Ana Brnabić, predsednik Narodne skupštine.

U skladu sa članom 25. stav 2. Poslovnika sednici je, do izbora predsednika Odbora, predsedavao narodni poslanik Branko Pavlović, najstariji prisutni član Odbora.

Sednici su prisustvovali članovi Odbora: Veroljub Arsić, Ana Beloica Martać, mr Svetlana Milijić, Nikola Radosavljević, dr Živan Bajić, Tijana Davidovac, Nenad Krstić, mr Akoš Ujhelji, Zagorka Aleksić, Dragan M. Marković, Dušan Nikezić i Peđa Mitrović.

Sednici su prisustvovali zamenici članova Odbora: Anita Nešić (zamenik Svetlane Milijić), Snežana Paunović (zamenik Dušana Bajatovića) i Predrag Marsenić (zamenik Vladimira Jelića).

Sednici nisu prisustvovali članovi Odbora Miroslav Aleksić i Nenad Mitrović, niti njihovi zamenici.

U skladu sa članom 25. stav 3. Poslovnika Narodne skupštine, za ovu sednicu određen je sledeći:

D n e v n i r e d:

1. Izbor predsednika Odbora;
2. Izbor zamenika predsednika Odbora.

**PRVA TAČKA DNEVNOG REDA**: **Izbor predsednika Odbora**

Predsedavajući je zamolio Nikolu Radosavljevića, koji se prethodno javio za reč, da se obrati članovima Odbora. On je istakao da je ovaj Odbor jedan od najvažnijih u Narodnoj skupštini i da je veoma važno da bude vođen od strane nekog ko ima iskustva. Naglasio je da Veroljub Arsić ispunjava ove uslove i predložio ga za predsednika Odbora.

U diskusiji su učestvovali i narodni poslanici Peđa Mitrović i Dušan Nikezić.

Odbor je, većinom glasova (12 glasova za, dvoje protiv, jedan nije glasalo), usvojio predlog narodnog poslanika Nikole Radosavljevića i za predsednika Odbora izabrao Veroljuba Arsića.

**DRUGA TAČKA DNEVNOG REDA**: **Izbor zamenika predsednika Odbora**

Veroljub Arsić, predsednik Odbora, se zahvalio članovima na izboru.

Odbor je, većinom glasova (12 glasova za, troje nije glasalo), usvojio predlog Snežane Paunović i za zamenika predsednika Odbora izabrao Dušana Bajatovića.

Sednica je završena u 13,15 časova.

Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić